M

10. การควบคุมภายใน

คณะกรรมการบริษัทมีความเชื่อมั่นในระบบการควบคุมภายใน
และมีนโยบายให้ทุกระบบและทุกขั้นตอนการปฏิบัติงานของบริษัทได้มีการกำหนดผู้ปฏิบัติ ผู้อนุมัติ
และผู้ตรวจสอบ
พร้อมทั้งว่าจ้างผู้ตรวจสอบภายในซึ่งเป็นนิติบุคคลภายนอกเข้ามาตรวจสอบระบบการทำงานของบริษัท
และมีการประเมินผลการปฏิบัติงานของทุกหน่วยงานในแต่ละเดือน จากผลการตรวจสอบที่ผ่านมา
ผู้ประเมินไม่พบว่ามีข้อบกพร่องที่มีนัยสำคัญ และบ่งบอกถึงความบกพร่องของระบบแต่อย่างใด
นอกจากนี้บุคลากรของบริษัทยังได้รับการปลูกฝังให้ยึดมั่นว่าการปฏิบัติงานโดยมีวินัยอันดีจะส่งผลไปยังผลตอบแทนที่จะได้รับของทุกคนในองค์กร
ซึ่งเป็นการป้องกันการทุจริตที่เกิดขึ้นได้เป็นอย่างมาก
จะเห็นได้จากผลการดำเนินงานของบริษัทที่สามารถสร้างมูลค่าเพิ่มและความมั่นคงให้กับกิจการได้เป็นที่น่าพอใจ
ซึ่งเชื่อได้ว่าเป็นผลมาจากความร่วมมือ และความตั้งใจในการปฏิบัติงานของบุคลากรทุกคนในองค์กร

คณะกรรมการตรวจสอบได้ให้ความเห็นเกี่ยวกับการควบคุมภายในและการบริหารความเสี่ยงรวมทั้งการกำกับดูแลกิจการที่ดี
ตามรายละเอียดที่แนบมาพร้อมนี้แล้ว

รายงานของคณะกรรมการตรวจสอบ

ประจำปี 2551

คณะกรรมการตรวจสอบมีความเป็นอิสระในการปฏิบัติงานตามหน้าที่และความรับผิดชอบ
รวมถึงงานตามภารกิจที่ได้รับมอบหมายจากคณะกรรมการบริษัทฯ ภารกิจที่สำคัญได้แก่
การสอบทานงบการเงิน การกำกับดูแลให้มีระบบควบคุมภายในที่เหมาะสมและมีประสิทธิภาพ
การดูแลให้มีการปฏิบัติงานที่โปร่งใสเป็นไปตามหลักการกำกับดูแลกิจการที่ดี
ไม่ก่อให้เกิดความขัดแย้งทางผลประโยชน์ต่อผู้มีส่วนได้เสียทุกระดับ
รวมถึงเสนอแต่งตั้งผู้สอบบัญชีของบริษัทฯ

ในรอบปี 2551 ที่ผ่านมา คณะกรรมการตรวจสอบได้ปฏิบัติงานโดยสรุปดังนี้ :-

1.  พิจารณาสอบทานงบการเงินประจำปี 2550 และงบการเงินรายไตรมาสสำหรับปี 2551
    ที่ผ่านการตรวจสอบและสอบทานจากผู้สอบบัญชีแล้ว
    เห็นว่าเป็นงบการเงินที่จัดทำขึ้นตามมาตรฐานการบัญชี
    มีการเปิดเผยข้อมูลในงบการเงินอย่างครบถ้วนเพียงพอและทันเวลา

2.  พิจารณาผลการตรวจสอบภายในทุกงวดเดือนของปี 2551
    และติดตามประเด็นที่เป็นสาระสำคัญอย่างต่อเนื่อง
    โดยกำหนดให้มีวาระติดตามงานที่ยังไม่เรียบร้อยในการประชุมทุกครั้ง
    เพื่อช่วยสนับสนุนระบบควบคุมภายในให้เหมาะสมและดียิ่งๆขึ้น

3.  พิจารณาทบทวนแผนการตรวจสอบภายในปี2552 ให้สอดคล้องกับนโยบายแผนงานของบริษัทฯ
    เพื่อให้เกิดผลงานที่มีประสิทธิภาพ โปร่งใส

4.  สอบทานการเปิดเผยข้อมูลของรายการที่เกี่ยวโยงกัน
    รายการที่อาจมีความขัดแย้งทางผลประโยชน์ และรายการอื่นๆที่มีสาระสำคัญ
    โดยให้ความสำคัญกับความถูกต้องเชื่อถือได้ของข้อมูล
    มีการปฏิบัติการตามข้อกำหนดของตลาดหลักทรัพย์แห่งประเทศไทย และระเบียบ
    กฎหมายอื่นๆที่เกี่ยวข้อง

5.  นำเสนอต่อที่ประชุมคณะกรรมการพิจารณาแต่งตั้งให้นายสุพจน์ สิงห์เสน่ห์
    ผู้สอบบัญชีเลขทะเบียน 2826 หรือ นายวิเชียร ธรรมตระกูล ผู้สอบบัญชีเลขทะเบียน 3183
    หรือ นายเอกสิทธิ์ ชูธรรมสถิตย์ ผู้สอบบัญชีเลขทะเบียน 4195 แห่งบริษัท เคพีเอ็มจี ภูมิไชย
    สอบบัญชี จำกัด เป็นผู้สอบบัญชีของบริษัทในปี 2551-2552
    เนื่องจากผู้สอบบัญชีดังกล่าวได้ตรวจบัญชีในกลุ่มของบริษัทโดยเน้นหลักถูกต้องตามมาตรฐานการบัญชีพร้อมทั้งให้คำแนะนำแก่บริษัทอย่างสม่ำเสมอ

6.  ปี2551 มีการประชุมคณะกรรมการตรวจสอบทุกไตรมาส 4 ครั้ง
    และเข้าร่วมประชุมในการประชุมของคณะกรรมการบริษัท 4 ครั้ง รวมเป็น 8 ครั้ง
    โดยคณะกรรมการตรวจสอบทั้ง 3 ท่านได้เข้าร่วมประชุมครบถ้วนทุกครั้ง

7.  เข้าร่วมในการประชุมใหญ่สามัญผู้ถือหุ้นประจำปี2551
    โดยดูแลให้เกิดการปฏิบัติต่อผู้ถือหุ้นอย่างเท่าเทียมกันพร้อมทั้งช่วยอธิบายหรือชี้แจงงานตามภารกิจที่รับผิดชอบถ้ามีข้อซักถามจากผู้ถือหุ้น

8.  ให้คำปรึกษาแนะนำในการบริหารความเสี่ยงที่สอดคล้องกับการดำเนินธุรกิจของบริษัทฯเพื่อป้องกันความเสียหายอันอาจจะเกิดขึ้นกับบริษัทฯ
    และผู้มีส่วนได้เสียที่เกี่ยวข้องทุกฝ่าย

คณะกรรมการตรวจสอบมีความเห็นว่าคณะกรรมการและผู้บริหารของบริษัทมีความมุ่งมั่นในการบริหารงาน
ให้ความสำคัญกับการบริหารความเสี่ยง ก่อให้เกิดผลตอบแทนแก่ผู้มีส่วนได้เสียทุกกลุ่มอย่างน่าพอใจ
รวมทั้งยึดในการปฏิบัติตามหลักการกำกับดูแลกิจการที่ดี มีระบบการควบคุมภายในที่เหมาะสม
และไม่ปรากฏข้อบกพร่องที่มีสาระสำคัญแต่อย่างใด

(นายอำพล โหตระกิตย์)

ประธานคณะกรรมการตรวจสอบ

25 กุมภาพันธ์ 2552